എംസോണ്‍ റിലീസ് -1133 http://www.malayalamsubtitles.org/ www.facebook.com/msonepage
പരിഭാഷ : സിനിഫൈൽ, അഖില പ്രേമചന്ദ്രൻ
ജൂലിയൻ, വീണ്ടും തുടങ്ങല്ലേ. നല്ല കുട്ടിയായിക്കേ.
ഈ കരച്ചിൽ നല്ല ശീലമല്ല കേട്ടോ. നീ പ്രോമിസ് ചെയ്തതാ.
ഞാൻ കരയുകയൊന്നുമല്ല. സത്യമായിട്ടും.
മൂന്നാഴ്ചക്കുള്ളിൽ ഞാനങ്ങു വരില്ലേ? നീ കാർണിവലിന് വീട്ടിൽ വരുകേം ചെയ്യും.
സമയം വേഗം പോകും.
അമ്മ വെറുതെ പറയുവാ. സമയം ചുമ്മാ പോവില്ലെന്ന് അമ്മക്കറിയാം.
ഞാനും പപ്പയും ഇടക്കിടെ എഴുത്തയക്കാം.
പപ്പയുടെ കാര്യം എനിക്ക് കേൾക്കണ്ട. എനിക്ക് അമ്മേ ഇഷ്ടോം അല്ല.
ഹായ്, ജൂലിയാൻ.
ഹലോ, മക്കളേ.
ഇപ്പൊ നിനക്ക് കൂട്ടുകാരുടെ കൂടെ പോണമെന്നുണ്ടാകുമല്ലോ.
പിന്നേ, പറ്റിയ ആളാ. എനിക്കാ മണ്ടനെ സഹിക്കാനേ പറ്റില്ല.
ഇതുവരെ ഉമ്മകൊടുത്തു കഴിഞ്ഞില്ലേ?
നിന്നെപ്പോലൊരു മിടുക്കൻപയ്യൻ ട്രെയിൻ മിസ്സാക്കാൻ പാടില്ല കേട്ടോ.
- ഫ്രാൻസ്വാ, പുകവലിക്കരുത്. - ഇത് പുകയിലയല്ല, ചോളത്തിന്റെ പൂവാ.
- അതുകൊണ്ട്? - ഇത് അതിൽപ്പെടില്ല.
ബൈ, അമ്മേ.
സന്തോഷമായി ഇരിക്കൂ.
എല്ലാരും കയറൂ!
ഇനി പൊയ്ക്കോ.
എനിക്ക് സന്തോഷമാണെന്നാണോ നിന്റെ വിചാരം?
നിന്നെ എനിക്ക് മിസ് ചെയ്യും.
ഒരാൺകുട്ടിയെപ്പോലെ വേഷംകെട്ടി നിന്റെ കൂടെ വരണമെന്നുണ്ട്, എനിക്ക്.
എന്നും നിന്നെ കാണാൻ പറ്റുമല്ലോ. നമ്മുടെ മാത്രം കുഞ്ഞ് രഹസ്യം.
നിന്നെ എന്റെകൂടെ പാരീസിൽ നിർത്താൻ എനിക്കാവില്ലെന്ന് അറിയാല്ലോ?
രചന, സംവിധാനം ലൂയി മാൽ
- വെക്കേഷൻ ഒക്കെ നന്നായിരുന്നില്ലേ, ജൂലിയാൻ? - ഉവ്വ്, ഫാദർ.
- അപ്പനുമമ്മക്കും സുഖം തന്നെയല്ലേ? - അതെ, ഫാദർ.
- ക്രിസ്മസിന് നിനക്കെന്തൊക്കെ കിട്ടി? - പുസ്തകങ്ങൾ.
വെറും പുസ്തകങ്ങളോ? അത് ബോറായിപ്പോയി.
സെന്റ് ജോൺ ഓഫ് ദി ക്രോസ്സ് കാർമലൈറ്റ് കോൺവെന്റ്.
നീ വേണിന്റെ ഏതെങ്കിലും പുസ്തകം വായിച്ചിട്ടുണ്ടോ?
20,000 ലീഗ്സ് അണ്ടർ ദ സീ മാത്രം.
ലെവിയോൺ, നിന്റെ സാധനങ്ങളൊക്കെ എടുത്തുവെച്ചോ?
ആ! കരിഞ്ചന്ത, മി. ക്വൊന്ദാൻ. ഞാൻ നിന്നെ അറസ്റ്റ് ചെയ്യുന്നു.
നിന്റെ ജാം പിടിച്ചെടുത്തിരിക്കുന്നു!
എന്നെ വിട്!
ക്വൊന്ദാൻ, നിർത്ത്.
ഇനിയാവർത്തിച്ചാൽ, മോന്ത ഞാൻ ചളുക്കും. ഞാനിതെന്റെ ചേട്ടന്റേന്ന് പിടുങ്ങിയതാ.
ഇവളൊരു പ്വൊളി ഐറ്റമാണല്ലോ.
അവൾക്ക് മുലയില്ല.
നോക്ക്! മങ്കികൾ!
ഗുഡ് ഈവനിങ്, ഫാദർ.
- ഈ കട്ടിൽ ഒഴിവാണോ? - അതെ. എപാർവിന് വില്ലൻചുമയാണ്.
ഇതെടുത്തോ.
കുട്ടികളേ, ഇത് ഷോൺ ബൊനേ, നിങ്ങളുടെ പുതിയ സ്കൂൾമേറ്റ്.
മി. മോറോ, ഇവനൊരു ലോക്കർ കൊടുക്കൂ.
- ഗുഡ് നൈറ്റ്, കുട്ടികളേ. - ഗുഡ് നൈറ്റ്, ഫാദർ.
- ഏയ്, ബൊനേ! - നിന്റെ മോനെവിടെ?
ആ, മതി! അവനെ വിട്!
ഞാൻ ലോക്കർ കാണിച്ചുതരാം.
ഇതെടുത്തോ. പോയി നിന്റെ സാധനങ്ങൾ എടുത്തുവാ.
നിന്റെ പേരെന്താ?
ഷെർലക് ഹോംസിന്റെ സാഹസങ്ങൾ.
മിണ്ടാതെ കിടന്നുറങ്ങാൻ നോക്ക്. ഇത് കറണ്ട് കട്ടാണ്.
എന്റെ പേര് ജൂലിയാൻ ക്വൊന്ദാൻ. എന്നോട് കളിക്കാൻ വരണ്ട പറഞ്ഞേക്കാം.
ബബീനോ, വെക്കേഷൻ കഴിഞ്ഞു.
എല്ലാർക്കും ഗുഡ് നൈറ്റ്.
അത് വിട്!
ഏയ്, അതെന്റെ സ്ഥലമാ.
- ഇന്നെന്താ? - ഫ്രഞ്ച് സാഹിത്യവും മതവും.
- ചൂടുവെള്ളമില്ലേ? - ഇല്ല. ഇവിടെ പെമ്പിള്ളേരൊന്നുമില്ല.
"ഞാൻ നിങ്ങളോട് ഉറപ്പായും പറയുന്നു,
നിങ്ങൾ മമനുഷ്യപുത്രന്റെ മാംസം ഭക്ഷിക്കാതെയും രക്തം പാനം ചെയ്യാതെയുമിരുന്നാൽ,
നിങ്ങൾക്കു നിങ്ങളിൽത്തന്നേ ജീവനില്ല."
ഫാദർ, ഒന്നു സഹായിക്കൂ.
എന്റെ മാംസം ഭക്ഷിക്കുകയും എന്റെ രക്തം പാനം ചെയ്യുകയും ചെയ്യുന്നവന് നിത്യജീവൻ ഉണ്ട്.
എന്റെ മാംസം യഥാർത്ഥ ഭക്ഷണവും,
എന്റെ രക്തം യഥാർത്ഥ പാനീയവുമാകുന്നു."
നമ്മളീ തണുപ്പിൽ പട്ടിണി കിടക്കുകയാണ്, അതും പോരാഞ്ഞിട്ട് വ്രതവും ഇരിക്കണം.
വല്ലാത്തൊരു സ്ഥലം.
- നീ വ്രതമെടുക്കുന്നുണ്ടോ? - ഞാൻ നിന്നേപ്പോലെ കാലുനക്കിയല്ല.
ക്വൊന്ദാൻ, നീ കോമെഡി- ഫ്രാൻസെയ്‌സ് നാടക സംഘത്തിൽ ചേരാൻ യോഗ്യനായിരിക്കുന്നു.
ഷാൾ പീഗി ആരാണെന്ന് ഒന്ന് പറഞ്ഞേ?
ഒന്നാം ലോകമഹായുദ്ധത്തിൽ കൊല്ലപ്പെട്ടയാൾ.
നീ കഥയുടെ അവസാനത്തിൽ നിന്നും ആണല്ലോ തുടങ്ങുന്നത്.
അദ്ദേഹത്തിന്റെ അമ്മ കസേരകൾ നന്നാക്കുമായിരുന്നു.
പൊട്ടന്മാരെ പോലെ ഇരുന്നിളിക്കാതെ. പീഗിയുടെ അമ്മ നല്ലൊരു സ്ത്രീയായിരുന്നു.
എന്തുപറയുന്നു, ബോനോ? പീഗിയെപ്പറ്റി നിനക്കെന്തെങ്കിലും അറിയാമോ?
ഇല്ല, സർ. പിന്നെ, എന്റെ പേര് ബൊനേ എന്നാണ്.
മോനേ! മോനേ!
നല്ല തമാശ, ബബീനോ.
വേക്കേഷനു ശേഷം വീണ്ടുമൊന്ന് ഉഷാറാവാനായി,
ആദ്യത്തെ രണ്ടു ശ്ലോകങ്ങളെ വിവരിച്ച് ഒരു ഉപന്യാസം എഴുതിക്കോ...
നിങ്ങൾക്ക് അരമണിക്കൂർ ഉണ്ട്.
എനിക്ക് കുമ്പസാരിക്കണം.
- നിനക്ക് പ്രാന്താണോ? - വേദനയൊന്നും എടുക്കില്ലന്നെ.
ക്വൊന്ദാൻ, സമാധാനപ്പെട്!
കുട്ടികളേ, സൂക്ഷിച്ച്.
നീഗുസ്, അതെടുക്ക്.
ഇതോടെ ഇവനൊന്ന് ചൂടായിക്കോളും.
ഞാൻ ബയാഡ് ആണ്, നിർഭയനായ പോരാളി.
ഫ്രാൻസ് വിജയിക്കട്ടെ!
പരുക്കൻ കളിയാണോ, ക്വൊന്ദാൻ?
നായിന്റെമോൻ!
ഓൺ ഗാർഡ്, ലവിറോ!
ഭീരു, ചതിയൻ, വില്ലൻ!
ഞാൻ നീഗുസ്, കറുത്ത പോരാളി, വിധവകളുടെയും അനാഥരുടെയും രക്ഷകൻ.
മടങ്ങിപ്പോടാ അറബീ! സിംഹഹൃദയമുള്ള റിച്ചാർഡ് ആണ് ഞാൻ.
നിന്നെ ഞാൻ ജറുസലേമിൽ നിന്നും തുരത്തുമെടാ അറബി!
നായിന്റെ മോൻ.
അല്ലാഹുവാണ് ദൈവം, മുഹമ്മദ് അവന്റെ പ്രവാചകനും.
ആ ഭയം ഉണ്ടാകണം സുഹൃത്തേ.
സിംഹഹൃദയം, അല്പബുദ്ധി, പന്നിമോന്ത, ചാണകം.
ചെല്ല്, നീഗുസ്.
അതാണോ അവന്റെ ശരിക്കുള്ള പേര്?
നീയെന്താ വിചാരിച്ചത്?
അവനെ കണ്ടാലേ വൃത്തികേടാ. നിനക്കവനെ അറിയാമോ?
അതാണ് ലഫാർ, എന്റെ അടുത്ത കൂട്ടുകാരൻ.
അറബികൾ മരിക്കട്ടെ!
അടിപൊളി!
കളിസമയം കഴിഞ്ഞു. എല്ലാരും ക്ലാസ്സിൽ പോ.
ബബീനോ, വേഗം.
അത്രയ്ക്ക് വേദനിക്കാൻ മാത്രമൊന്നുമില്ല. ബാന്റേജ് കെട്ടുമ്പോ അനങ്ങാതിരിക്ക്.
ഈ ചെക്കന്മാർ ആ പൊയ്ക്കാലിൽനിന്ന് വീണ് ചാകും.
ഒരു ദിവസം ആരുടെയെങ്കിലും കാലൊടിയും.
ഏയ്, നമ്മൾ 45 ആണ് പറഞ്ഞത്.
കാശ് കൂടും തോറും ഊറ്റുവാണല്ലോ!
ജോസഫ്, നിനക്കെന്താ പണി? പോയാ ഉരുളക്കിഴങ്ങരിയ്.
ദാ, എല്ലാം ശരിയായി.
നിങ്ങൾ ഒരുപാട് കുടിക്കുന്നുണ്ട്, കേട്ടോ.
മിണ്ടാതിരിയെട ചെക്കാ. നല്ല സാധനം ഒരു തുള്ളി കുടിച്ചാൽ തെറ്റൊന്നുമില്ല.
- സ്റ്റാമ്പ് വല്ലതും കിട്ടിയോ? - ഇനി നിങ്ങളുമായൊന്നും ഒരിടപാടുമില്ല.
എന്റേൽ കുറച്ചു ജാമുണ്ട്.
ഊണ് കഴിഞ്ഞിട്ട്.
ഡോക്ടറുടെ ഭാര്യക്ക് നിന്റെ ജാം വലിയ ഇഷ്ടമാണ്.
അതവരെ മൂഡിൽ എത്തിക്കും. ഞാനുദ്ദേശിച്ചത് മനസ്സിലായോ?
ആ കുട്ട പാസ്സ് ചെയ്യ്.
ബ്രഡ്ഡിൽ വൈക്കോൽത്തുരുമ്പൊക്കെയുണ്ട്! ഞാനെന്റെ ഡാഡിക്കെഴുതാൻ പോകുവാ.
- പുള്ളിക്കെന്തു ചെയ്യാൻ പറ്റും? - കംപ്ലൈന്റ് ചെയ്യും.
വീട്ടിൽനിന്നും ഭക്ഷണം അയച്ചുകിട്ടുന്നവരെ ഞാൻ ഓർമ്മിപ്പിക്കുന്നു
സഹവിദ്യാർത്ഥികളുമായി അത് പങ്കുവെക്കാൻ.
നിനക്കു കുറച്ചു കറി വേണോ?
ഞാൻ ആദ്യമേ പറയാം: അത് കുതിരയിറച്ചിയാണ്.
ഞാൻ നല്ലോണം കഴിക്കണം. എനിക്ക് വിളർച്ചയുണ്ട്.
അപ്പോ ഞങ്ങളോ? ഫാദർ ഷോൺ പറഞ്ഞത് കേട്ടില്ലേ?
എല്ലാവർക്കും ആവശ്യമുള്ള അത്രയുമില്ല. നിങ്ങളുടെയാളുകൾ നിങ്ങളെ ഊട്ടട്ടെ.
ഒരു കഷണം ബാക്കിയുണ്ട്.
- അത് നീയെടുത്തോ. - താങ്ക്സ്. നീ നല്ലവനാ.
ഇന്ന്, സ്തംഭവാസി ശിമയോൻ.
"വി. ശിമയോൻ 13 വയസ്സുള്ളപ്പോൾ തന്റെ പിതാവിന്റെ ആടിനെ മേയ്ക്കവേ
ബൈബിളിലെ ഈ സുവിശേഷഭാഗങ്ങൾ കേൾക്കാൻ ഇടയായി:
'ഇപ്പോൾ ചിരി​ക്കു​ന്ന​വരേ,
നിങ്ങളു​ടെ കാര്യം കഷ്ടം! കാരണം നിങ്ങൾ ദുഃഖിച്ച്‌ കരയും.'
അദ്ദേഹം ഒരു തപസ്വിയാകാൻ വീടുവിട്ടു 30 വർഷം ഒരു തൂണിന്മേൽ ജീവിച്ചു.
പാർപ്പിടം ഇല്ലാതെ, അദ്ദേഹം അതിനുമുകളിൽ നിലകൊണ്ടു.
നിരന്തരമായ പ്രാർത്ഥനയിൽ മുഴുകി.
വൈറ്റമിൻ ബിസ്ക്കറ്റുകൾ.
ഇന്നാ. ഇതിനിനി കൂടുതൽ രുചിയുണ്ടാകും
- എനിക്ക് രണ്ടെണ്ണം കിട്ടി. - താങ്ക്സ്. എനിക്ക് വിശക്കുന്നില്ല.
ഇവൻ വല്ലാത്ത സ്വൈര്യക്കേടാണല്ലോ.
- ജോസഫ് കുഞ്ഞ് വന്നല്ലോ. - നിനക്ക് ജാം കിട്ടിയോ?
നിർത്ത്! എന്റെ നല്ല പാന്റ്സ് ചീത്തയാക്കും!
ജോസഫ് പ്രണയത്തിലാണ്, മക്കളേ.
നിന്റെ ഗേൾഫ്രണ്ട് വെടിയാണല്ലോ!
നിന്റെ പെങ്ങളോ?
അവൾ കണ്ടാൽ എങ്ങനെയാ?
- ആ മാഷ് മുരടനാണോ? - അല്ല, അദ്ദേഹം നല്ല സ്വഭാവമാണ്.
- അങ്ങേര് നിന്നെ പഠിപ്പിച്ചിട്ടുണ്ടോ? - ഉം. അദ്ദേഹത്തിനെന്റെ ലാറ്റിൻ അങ്ങ് പിടിച്ചുപോയാരുന്നു.
- മൂന്നു മാസത്തിനകം എല്ലാം തിന്നാൻ പാകമാകും. - ശരിയാ, പാരന്റ്‌സ് ഡേ-ക്ക്.
അപ്പൊ പാരന്റ്‌സ് പറയും, "നിനക്കിവിടെ നല്ല ആഹാരം കിട്ടുന്നുണ്ടല്ലോ!" എന്ന്.
നമുക്ക് സ്റ്റാമ്പുകൾ കാണാം.
15 സെന്റിന്റെ മഡഗാസ്കർ സ്റ്റാമ്പ്‌. അത്യപൂർവമാണെന്നാണ് അയാൾ പറഞ്ഞത്
കുറച്ച് അപൂർവമാണെന്ന് തോന്നുന്നു.
ജാം ഞാൻ തന്നെ വച്ചോളാം. ഇവിടത്തെ ഭക്ഷണം കൂതറയാണ്.
അസ്സൽ ജൂതൻ തന്നെ.
അല്ലാ, നീ പ്രണയത്തിലാണോ?
തമാശയാക്കണ്ട. സീരിയസ് ആണ്. നീയൊരു 50 ഫ്രാങ്ക് തരാമോ?
പെണ്ണുങ്ങളായാൽ കാശ് നല്ല ചിലവാ. നിനക്കു പിന്നെ മനസ്സിലായിക്കോളും.
ഇല്ല, എന്റെ കയ്യിലില്ല. അല്ലെങ്കിലും, നീയാ കാശുകാരൻ.
ഇവിടുന്ന് കിട്ടുന്നത് വച്ച് കാശുകാരനോ? എനിക്ക് വേറൊരു ജോലി കിട്ടിയിരുന്നെങ്കിൽ-
ഞാൻ പാപ്പരാണ്. ഫ്രാൻസ്വായോട് ചോദിക്ക്.
സിറോൻ, ആ സ്റ്റൗവിൽ കുറച്ചു വിറക് വെക്ക്. നല്ല തണുപ്പുണ്ട്.
മണ്ടൻകളി കളിക്കാനല്ല പറഞ്ഞത്.
രണ്ടു എതിർവശങ്ങളുടെ തുക AB +CD മറ്റുരണ്ടു വശങ്ങളുടെ തുകയുടേതിനു
തുല്യമാണെന്ന് ആര് തെളിയിക്കും?
പുതിയ ആൾ.
- അവന്റെ പേര് സതീശന്റെ മോനെന്നാണ്, സർ. - ഒന്നു നിർത്ത്.
ഒരു വൃത്തത്തിന്റെ സ്പർശരേഖകൾ ബാഹ്യ ബിന്ദുവിൽനിന്നും തുല്യമാണെന്ന് നമുക്കറിയാം.
അതായത് A സമം a,
B സമം b...
ആണോ?
തലപ്രാന്ത് പിടിക്കുന്നു, പിന്നെ അവന് പോകാൻ കാര്യമായിട്ടൊന്നുമില്ലല്ലോ.
ശരി. വെരി ഗുഡ്.
- എല്ലാർക്കും മനസ്സിലായോ? - യെസ്, സർ.
അടിപൊളി! വ്യോമാക്രമണം!
താഴെ ഷെൽട്ടറിലേക്ക്‌ പോകാം.
പക്ഷെ ക്ലാസ്സ് കഴിഞ്ഞിട്ടില്ല. എല്ലാരും പുസ്തകങ്ങൾ എടുത്തോളൂ.
വേഗം നോക്കു, കുട്ടികളെ.
- മദർ മിഷേലിന്റെ പൂച്ചയെ കാണാനില്ല - സൈലൻസ്!
ഇനി കുറച്ച് ആൽജിബ്ര നോക്കാം.
എല്ലാരും പുസ്‌തകം നോക്കൂ. പേജ് 61.
ആൽജിബ്രിക് നമ്പറുകൾ
അരിത്മെറ്റിക് നമ്പറുകൾ പോലെതന്നെ...
എനിക്ക് കുറച്ച് വെളിച്ചം തരാമോ?
ഒന്ന് പൊയ്ക്കേ.
ആ ലൈറ്റൊന്നു പൊക്ക്. എനിക്ക് കാണുന്നില്ല.
എന്നെ കണ്ടുപിടിക്കും!
നീ എന്തൊരു ശല്യമാണ്!
സ്റ്റേഷനിലാണ് ബോംബിടുന്നതെന്ന് തോന്നുന്നു.
- അല്ല, അത് ബാരക്കുകളിൽ ആണ്. - സമാധാനമായി ഇരിക്കൂ.
നന്മ നിറഞ്ഞ മറിയമേ, സ്വസ്തി, കർത്താവു അങ്ങയോടു കൂടെ,
ഇണക്കുരുവികൾ!
ക്വൊന്ദാൻ, അത് ഓഫ് ചെയ്യ്!
അങ്ങയുടെ തിരുമനസ്സ്, സ്വർഗ്ഗത്തിലെപ്പോലെ ഭൂമിയിലും ആകേണമേ,
അന്നന്ന് വേണ്ടുന്ന ആഹാരം ഇന്ന് ഞങ്ങൾക്ക് തരേണമേ,
ഞങ്ങളോട് തെറ്റു ചെയ്തവരോട് ഞങ്ങൾ ക്ഷമിച്ചപോലെ ഞങ്ങളോടും ക്ഷമിക്കേണമേ,
ഞങ്ങളെ പ്രലോഭനത്തിൽ ഉൾപ്പെടുത്തരുതെ, തിന്മയിൽ നിന്നും രക്ഷിക്കേണമേ, ആമേൻ.
കിടന്നോളൂ. ഗുഡ് നൈറ്റ്.
ചെറിയ പട്ടിക്കുഞ്ഞിനെപ്പോലെ ചുരുട്ടി വെച്ചിരിക്കുകയാ.
നീയാണോ ഇത് ചെയ്തത്?
പണ്ടാരം!
എന്താ അത്?
വൺ,.ടൂ...
ത്രീ, ഫോർ...
ഷോൾഡർ പുറകോട്ട്!
നിങ്ങടെ ബൈസപ്‌സ് ഒക്കെ പേപ്പർ പൾപ്പ് പോലുണ്ട്!
അവൾ അവളുടെ ചന്തി കാണിക്കുകയാ.
അത് നിന്റേതിനെക്കാൾ എത്രയോ മെച്ചമാ.
സൈലൻസ്!
സിറോൻ, 20 പുഷ് അപ്സ് കൂടുതൽ!
നിർത്താതെ തുടരൂ! പിൻഭാഗം ഇനിയും താഴട്ടെ!
അത് എ-ഷാർപ് ആണ്.
തെറ്റായ നോട്ട് വായിക്കുമ്പോ നിനക്ക് മനസ്സിലാവുന്നില്ലേ?
വായിക്ക്.
നീയിനി വയലിൻ നോക്കിക്കോ.
നിനക്ക് സംഗീതം വെറുപ്പാണോ?
അല്ലല്ല. പക്ഷെ എന്റെ അമ്മ പിയാനോ പഠിക്കാൻ എന്നെ നിർബന്ധിക്കുവാ.
അവരാണ് ശരി. ഇപ്പോ നിർത്തിയാൽ പിന്നെപ്പോഴും ഖേദിക്കേണ്ടിവരും.
സമയം കഴിഞ്ഞു.
ചൊവ്വാഴ്ച്ച കാണാം.
ഗുഡ്-ബൈ, മിസ്.
- നിന്റെ പേരെന്താ? - ഷോൺ ബൊനേ.
നീ വായിക്കുന്നത് കേൾക്കട്ടെ.
ഇത് നോക്കൂ.
ചെരിപ്പുനക്കി.
ബൊനേ, നിന്റെ സീറ്റിലേക്ക് പോ.
"എന്റെ പൊന്നേ, നിനക്കറിയാമല്ലോ,
നിനക്ക് എഴുതുക എന്നത് എനിക്ക് വളരെ വിഷമമാണ്.
മി. ഡി ലിയോണിലേക്ക് പോകുമ്പോൾ,
ഇത് പോസ്റ്റ് ചെയ്യാമെന്ന് ഉറപ്പുതന്നു.
ഞാനും നിന്റെ അമ്മായിയും അപൂർവ്വമായേ പുറത്തു പോകാറുള്ളൂ-"
ജൂലിയാൻ ക്വൊന്ദാൻ.
കുമ്പസാരം.
നിന്റെ അമ്മ എന്തോ കുഴപ്പത്തിലാണ്.
ഓ, ഉണ്ട് - വെക്കേഷന് എന്റെ പെങ്ങളുമായി ഞാൻ അടികൂടിയിരുന്നു.
വേറൊന്നും ഇല്ലേ?
ഉണ്ടെന്ന് എനിക്ക് തോന്നുന്നില്ല.
പാപവിചാരങ്ങൾ ഒന്നുമില്ലെ?
ഞാനുദ്ദേശിച്ചത് നിനക്കറിയാം. അത് എല്ലാർക്കും ഉണ്ടാകും.
- അങ്ങേക്കും? - എനിക്കുപോലും.
- എന്തുപറ്റി? - വീങ്ങിയതാ.
കാണട്ടെ.
ഇത് വിറ്റാമിൻ കുറവു കൊണ്ടുള്ളതാ.
മദാം പെറിനോട് നിനക്ക് കോഡ്-ലിവർ ഓയിൽ തരാൻ പറയൂ.
ഇത് തണുപ്പ് കാരണമാ. സ്കൂളിൽ തണുപ്പ്‌ കൂടുതലാണ്.
എനിക്കറിയാം.
പക്ഷെ നിന്നെക്കാൾ ഭാഗ്യം കുറഞ്ഞവരെപ്പറ്റി ഓർക്കുക.
നിനക്ക് ദൈവമാർഗ്ഗത്തിൽ ചേരണമെന്ന് നീ അമ്മയോട് പറഞ്ഞല്ലേ?
അമ്മ അങ്ങനെ പറഞ്ഞോ?
നിനക്ക് അതിനുള്ള ദൈവവിളി ഉണ്ടെന്ന് ഞാൻ കരുതുന്നില്ല.
ഏതുനിലക്കും ഇതൊരു കഷ്‌ടംപിടിച്ച ജോലിയാണ്.
നന്മനിറഞ്ഞ മറിയം മൂന്നുതവണ ചൊല്ലൂ.
നിനക്ക് എഴുന്നേല്ക്കാം.
നിങ്ങളോടിത് ആരു പറഞ്ഞു?
നിങ്ങൾ കിംവദന്തികൾ വിശ്വസിക്കരുത്.
ഞാനെന്ത് വേണം?
നാമെല്ലാം കർത്താവിന്റെ കരങ്ങളിലാണ്.
നിന്റെ പുതിയ ക്ലാസ്സ്‌മേറ്റുമായി നീ നല്ല ബന്ധത്തിലല്ലേ?
ബൊനേ?
അവനോട് വളരെ സ്നേഹത്തോടെ പെരുമാറണം.
മറ്റുള്ളവർ നിന്നെക്കണ്ടാണ് പെരുമാറുക. എനിക്ക് നിന്നെയാണ് വിശ്വാസം.
അതെന്താ? അവന് വയ്യേ?
അതൊന്നുമല്ല. ഇപ്പൊ പൊയ്ക്കോളൂ.
- പേതാൻ ഒരു ഊളയാണ്. - ഒരിക്കലുമല്ല.
നമുക്ക് പേതാൻ കൂടിയില്ലായിരുന്നെങ്കിൽ നമ്മൾ ശരിക്കും പണ്ടാരമടങ്ങിയേനെ.
- ആര് പറഞ്ഞു? - എന്റെ അച്ഛൻ.
എന്റച്ഛൻ പറഞ്ഞു ലവാൽ, ജർമൻകാർക്ക് വിറ്റുകഴിഞ്ഞെന്ന്.
ജൂതന്മാരും കമ്മ്യൂണിസ്റ്റുകളും ജർമൻകാരെക്കാളും ചീത്തയാണ്.
- അതും നിന്റച്ഛൻ പറഞ്ഞതാണോ? - അല്ല, ഞാൻ പറഞ്ഞതാ.
അതിൽ അത്ഭുതമൊന്നും ഇല്ല.
ചുമ്മാ സമയം കളയരുത്. എല്ലാരും ഒന്നിച്ച്.
- നല്ലതാ, അല്ലേ? - എന്ത്?
ദ ത്രീ മസ്‌കിറ്റ്യേഴ്‌സ്. നീ ഏതുവരെ ആയി?
- മിലേഡിയുടെ വിചാരണ. - അവൾ ശരിക്കും ഒരു കൊടിച്ചിയാണ്.
- നീയിനി എന്താ ചെയ്യാൻ പോകുന്നത്? - എനിക്കറിയില്ല. കണക്ക് നോക്കുമായൊരിക്കും.
കണക്ക് ഒരു പണ്ടാരക്കെട്ടാണ്,നീയൊരു അക്കൗണ്ടന്റ്‌ ആവാനുദ്ദേശമില്ലെങ്കിൽ.
എന്റച്ഛൻ ഒരു അക്കൗണ്ടന്റ് ആയിരുന്നു.
പൊതുകുളിസ്ഥലം വേഗമാവട്ടെ, കുട്ടികളെ.
ക്വൊന്ദാൻ, വന്നാട്ടെ.
ചെല്ല്, ബബീനോ.
ജൂതന്മാർക്ക് പ്രവേശനമില്ല
ഓർമ്മ വേണം, നമുക്കധികം സമയമില്ല.
നീ രണ്ടാഴ്ച്ചയായി കുളിച്ചിട്ടില്ലല്ലോ.
ബൊനേ, നീ സ്ഥൈര്യലേപനത്തിന് ഉണ്ടാവില്ലാന്ന് കേട്ടത് സത്യമാണോ?
ഞാനൊരു പ്രൊട്ടസ്റ്റന്റ് ആണ്.
അവിശ്വാസി - നാറി!
ബൊനേ ഒരു പ്രൊട്ടസ്റ്റന്റ് പേരല്ല.
ആണല്ലോ.
- രണ്ടാമത്തെ ഷവർ. - ടബ് അല്ലേ?
ഷവർ. ചെല്ല്!
ബബിനോ, നീയെന്താ ചെയ്യുന്നത്? മതിയാക്ക്.
ബൊനേ, അറ്റത്തുള്ള ടബ്ബ് എടുത്തോ.
- എനിക്ക് ടബ്ബില്ലേ? - ഇതിനകത്ത്.
- എനിക്കോ? - ഇവിടെ.
- ഇത് ചെറുതാ. എന്റെ കാൽ പുറത്താകും. - ഇതേ പറ്റൂ.
നീ വയലിൻ നോക്കിക്കോ.
ക്വൊന്ദാൻ, എന്താ ചെയ്യുന്നത്?
ഞാൻ നിന്റെ ടബ്ബിന് വേണ്ടി കാത്തു നിൽക്കുകയാ.
ഓവർ സ്മാർട്ട് ആകുന്നോ? നിന്നോട് വേഗമിറങ്ങാനല്ലേ പറഞ്ഞത്.
വേണ്ടെന്ന് വച്ചാലും പറ്റുന്നില്ല.
എന്റെ സോപ്പ് പതയുന്നില്ല.
ഒന്നു വേഗം. നല്ല തണുപ്പുണ്ട്.
- ഹോ അവന്റെയൊരു ധൈര്യം! - മിണ്ടാതിരി.
തണുപ്പാണ്. എത്രയും വേഗം തിരിച്ചെത്തണം പോകാം!
കൈകൾ പിന്നോട്ട് വലിക്കുക.
സ്ക്വാറ്റ്, ഒന്ന്, രണ്ട്.
വീണ്ടും.
കണ്ടിട്ട് മൗണ്ടൻ ട്രൂപ്പ് പോലുണ്ട്.
അല്ല, ഇത് മിലിട്ടറി ആണ്.
ഇവിടെ ഒന്ന് പരിശോധിക്കണമല്ലോ.
നിങ്ങൾക്കിവിടെ പ്രവേശിക്കാൻ അനുവാദമില്ല.
ഇതൊരു സ്വകാര്യ സ്കൂൾ ആണ്.
കുട്ടികളും തിരുവസ്ത്രത്തിലുള്ള ആളുകളും മാത്രം.
എന്താണ് നിങ്ങൾക്ക് വേണ്ടത്?
- ഞങ്ങൾക്ക് ഉത്തരവ് ഉണ്ട്. - ആരിൽനിന്ന്?
ഞങ്ങളുടെ മേലധികരികളിൽ നിന്ന്.
- ഞാൻ പരാതിപ്പെടും. - ആരോട്?
- നിങ്ങളെല്ലാം അകത്ത് പൊയ്ക്കോളൂ. - ഇപ്പൊഴേയൊ? അടിപൊളി!
ഏയ്!
നിന്റെ ജാം ഒരു സംഭവം ആയിരുന്നു. കുറച്ചുകൂടി ഉണ്ടോ?
പട്ടാളക്കാർ എന്തിനാ വന്നത്?
അവർ തപ്പാൻ വന്നതാ. ഇവിടെ മുങ്ങി നടക്കുന്നവന്മാർ ഉണ്ടെന്ന് കേട്ടിട്ട്.
മുങ്ങിനടക്കുന്നവരോ?
ജർമനിയിലെ നിർബന്ധിത തൊഴിലിൽ നിന്നും ഒഴിഞ്ഞുമാറാൻ ഒളിച്ചിരിക്കുന്നവർ
- ആ മോണിറ്റർ, മോറോയെപ്പോലെ. - ശരിക്കും?
മോറോ അവന്റെ ശരിക്കുള്ള പേരല്ല. പക്ഷെ എനിക്കെന്ത് കാര്യം.
എന്റെ ഈ കാലു കാരണം, എന്നെ ഒഴിവാക്കും.
- ജോസഫ്! - വരുന്നൂ.
ജർമ്മനിയിൽ പോകുന്നതിലും കടുപ്പമാണ് ഈ പെണ്ണുംപിള്ള.
റോളിൻ: ആവറേജ്. ഒമ്പതര.
ബൊനേ? ഇവിടില്ല.
നന്നായി.
ക്വൊന്ദാൻ.
ബുദ്ധിശാലി, പക്ഷെ കുറച്ച് അഹങ്കാരമുണ്ട്.
ഉദാഹരണത്തിന്:
"പീഗി, ദേവാലയത്തെ കണ്ടത് ഗാംഭീര്യവും ആഭിജാത്യമുള്ള ഒരു ദീപസ്തംഭമായാണ്."
നിന്റെ സീറ്റിൽ പോയിരുന്നോ.
നീ എവിടായിരുന്നു?
സിറോൻ, 12 പോയിന്റ്.
ഗോതമ്പുപാടത്തിന്റെ നടുക്ക് നീയെവിടെയാ വള്ളം കണ്ടത്?
ഫോസ്സാർദെ കനാലിൽ ഉണ്ട്, സർ. ഞാൻ വെക്കേഷന് അവിടെ പോയിരുന്നു.
ബൊനേ.
13 1/2. മിടുക്കൻ. കാര്യങ്ങളറിയാം, നന്നായെഴുതി.
ക്വൊന്ദാൻ, നിനക്ക് കോമ്പറ്റിഷൻ ഉണ്ടേ.
വൈറ്റമിൻ ബിസ്കറ്റുകൾ ആർക്കൊക്കെയാ കിട്ടാത്തത്?
ദഅസ്സോവൽ, ആങ്ങിയും തൂങ്ങിയും നിക്കാതെ
പണമെനിക്ക് ഇപ്പോൾ തരാൻ പറ്റില്ല.
നീ ഉറപ്പു പറഞ്ഞതല്ലെ!
ചെക്കന്റെ അടുത്ത് ചോദിക്ക്. പിശുക്കൻ എന്തെങ്കിലും പൂഴ്ത്തിവെച്ചിരിക്കും.
നിനക്ക് ഗോലി വേണോ?
ജൂലിയാൻ ക്വൊന്ദാൻ?
നിൽക്ക്!
ജൂലിയാൻ ക്വൊന്ദാൻ.
നീയില്ലാതെ, നമ്മുടെ അപാർട്മെന്റ് ശൂന്യമായതു പോലെയായി.
പാരീസിലിപ്പോൾ ഒരു രസവുമില്ല. എല്ലാ രാത്രിയും അവർ ബോംബിടുന്നു.
ബോംബിങ്ങിൽ ഇന്നലെ എട്ടുപേർ കൊല്ലപ്പെട്ടു.
എത്ര രസകരം!
നിന്റെ പെങ്ങമ്മാരും സ്കൂളിലേക്ക് പോയി.
സോഫി, വ്യാഴവും ഞായറും റെഡ്ക്രോസ്സിൽ ജോലിചെയ്യുന്നു.
കഷ്ടതയിലുള്ള ഒരുപാട് മനുഷ്യർ .
പപ്പ ലിലിയിലെ പ്ലാന്റിലാണ്. അദ്ദേഹത്തിന്റെ ഫാക്ടറിയിൽ ഒന്നും നടക്കുന്നില്ല.
അദ്ദേഹം മോശം മൂഡിലാണ്.
ഹോ ഈ യുദ്ധമൊന്ന് അവസാനിച്ചിരുന്നെങ്കിൽ.
നേരത്തെ പറഞ്ഞതുപോലെ, ഞായറാഴ്ച 8 മണിക്ക് നിന്നെക്കാണാൻ ഞാൻ വരും.
ലെ ഗ്രോൺ സെ-യിൽ നിന്നും നമ്മൾ ലഞ്ച് കഴിക്കും.
നിന്നെ കെട്ടിപ്പിടിച്ച്‌ ഉമ്മതരാൻ കൊതിയായി.
സ്നേഹപൂർവ്വം, നിന്റെ അമ്മ.
P.S. ജാം മുഴുവൻ കഴിച്ചോ ഞാൻ ഇനിയും കൊണ്ടുവരാം.
ആരോഗ്യം നന്നായി ശ്രദ്ധിക്കണം.
പോയേടാ, ചങ്ങാതി.
"ഗണിതശാസ്ത്രം ഒന്നാം സ്ഥാനം - ഷോൺ...
ഷോൺ കിപ്പൽ...
കിപ്പൽസ്റ്റെയ്ൻ."
എനിക്ക് വിശക്കുന്നു-
പെർപെൻഡികുലാർ ബൈസെക്ടർ എന്താണ്?
- മധ്യഖണ്ഡത്തിൽ നിന്നുള്ള ലംബരേഖ. - അതെന്തിനുള്ളതാ?
അത് തീറ്റ ആണ്, ടാൻ അല്ല.
ബാക്കി അടുത്ത ക്ലാസ്സിൽ.
ഗ്രീക്ക് ആവശ്യംവരും, കേട്ടോ.
എല്ലാ ശാസ്‌ത്രീയ നാമങ്ങൾക്കും ഗ്രീക്ക് വേരുകൾ ഉണ്ട്.
നിനക്കാരെയാ ഏറ്റവും ഇഷ്ടം? അതോസോ ദാർതാന്യോ?
അരാമിസ്.
അവനൊരു കാപട്യക്കാരനാണ്.
ഉം, പക്ഷെ അവനാണ് അതിലേറ്റവും മിടുക്കൻ.
നീയെന്താ ഗ്രീക്ക് എടുക്കാത്തത്?
- ഞാൻ ലാറ്റിൻ എടുത്തു. - എവിടെ നിന്ന്?
മാഴ്സെയിലെ സ്കൂളിൽ.
നീ മാഴ്‌സെയിൽ നിന്നാണോ? നിനക്ക് ആ ഉച്ചാരണരീതി ഇല്ലല്ലോ.
ഞാൻ ജനിച്ചത് അവിടെയല്ല.
നീയെവിടെയാ ജനിച്ചത്?
ഞാൻ പറഞ്ഞാലും നിനക്കറിയില്ല.
- ഗ്രീക്ക് കടുപ്പമാണോ? - അക്ഷരങ്ങൾ പഠിച്ചാൽ പിന്നെ കുഴപ്പമില്ല.
നിന്റെ അച്ഛനമ്മമാർ മാഴ്‌സെയിൽ ആണോ?
എന്റെ അച്ഛൻ ജയിലിലാണ്.
അദ്ദേഹം രക്ഷപ്പെട്ടില്ലേ?
പിന്നെ, നിന്റെ അമ്മ എവിടെയാ?
എന്നോട് പറയില്ലേ?
- അധിനിവേശം നടക്കാത്ത ഒരിടത്ത്. - പിടിച്ചടക്കാനിനി ഒരു സ്ഥലവും ബാക്കിയില്ല.
അതെനിക്കറിയാം. ഒന്ന് നിർത്ത്. അമ്മ എവിടെയുണ്ടെന്ന് എനിക്കറിയില്ല.
മൂന്ന് മാസമായി എനിക്ക്എഴുത്ത് വന്നിട്ടില്ല. ഇപ്പൊ സന്തോഷമായോ?
എന്താണ് രണ്ടുംകൂടെ?
എനിക്ക് ജലദോഷം ആണ്.
മതി നിന്റെ കുഞ്ഞുകളി. പുറത്തു പോയി കളിക്ക്.
ഈ ഹിപ്പോ ഒരു തെണ്ടിയാണ്. എപ്പോഴും എല്ലാത്തിലും തലയിട്ടുനടക്കും.
ദൈവം ഉണ്ടെന്നതിന് തോമാശ്ലീഹാ പറയുന്ന തെളിവുകൾ വിശ്വസനീയമല്ല.
എനിക്കങ്ങനെ തോന്നിയില്ല.
ദൈവത്തെ സങ്കൽപ്പിക്കാൻ കഴിയുന്നതുകൊണ്ട് തന്നെ അവൻ ഉണ്ട്.
അത് വെറും കള്ളന്യായം ആണ്.
ശാസ്ത്രത്തിന് അതീതമായതിനെ കുറഞ്ഞത്, ബെർഗ്സണെങ്കിലും തേടുന്നുണ്ട്.
ഏയ്, എനിക്ക് ഒരുകാര്യം സംസാരിക്കാനുണ്ട്.
- ഇത് സ്‌ട്രോങ് ആണല്ലോ! - ശരിക്കുള്ള സാധനം ഇതാടാ, മണ്ടാ.
നമുക്ക് വേറെങ്ങോട്ടെങ്കിലും മാറാം. ഇവിടെ നിന്നാൽ മങ്കികൾ പൊക്കും.
- നീ എനിക്കൊരു ഉപകാരം ചെയ്യ്. - എന്താ?
നിന്റെ പിയാനോ ടീച്ചർക്ക് ഒരു കത്ത് എത്തിക്കണം.
- നിനക്ക് വട്ടാ! എന്നെ പിടിച്ചുപുറത്താക്കും! - അവൾ ഒന്നും പറയില്ല.
നീയെന്തൊരു പേടിത്തൊണ്ടനാ.
ഫ്രാൻസ്വാ, യിഡ് എന്നുവച്ചാൽ എന്താ?
- ജൂതൻ. - അതറിയാം. ശരിക്കും ജൂതൻ എന്നാലെന്താ?
- പന്നിമാംസം കഴിക്കാത്തവർ. - ചുമ്മാ കളിയാക്കുകയാണോ?
ഒരിക്കലുമല്ല.
ആൾക്കാർക്കെന്താ അവരോടിത്ര കലിപ്പ്?
ഒന്ന്, അവർ നമ്മളെക്കാൾ മിടുക്കരാണ്, രണ്ട് അവർ യേശുവിനെ കുരിശിലേറ്റിയവരാണ്.
അത് സത്യമല്ലല്ലോ. റോമൻകാരല്ലേ അത് ചെയ്തത്.
അതുകൊണ്ടാണോ അവർക്ക് മഞ്ഞ നക്ഷത്രം ധരിക്കേണ്ടി വരുന്നത്?
- നീയെന്റെ കത്ത് ദവേക്ക് കൊടുക്കുമോ? - ഇല്ല.
- അല്ല, അവരുമായി നിനക്കെന്താ പരിപാടി? - അത് നീയറിയണ്ട.
നല്ല കുട്ടിയല്ലേ. ഞാനെന്റെ അറേബ്യൻ നൈറ്റ്‌സ് തരാം. നിനക്ക് കമ്പിയാകുമെടാ.
എന്നെ വിട്!
നിന്നെ ഭയങ്കര നാറ്റമാല്ലോ, ജോസഫേ.
നിർത്ത്. നിർത്തടോ!
അവനെന്നെ പിച്ചക്കാരൻ എന്നുവിളിച്ചു!
മതി മതി. അത് പോട്ടെ. നീ അടുക്കളയിലേക്ക് ചെല്ല്.
"ഇരിക്കെടാ, ജോസഫേ! കൂട്ടിൽ പോടാ!"
ഞാൻ പട്ടിയല്ല!
നിർത്ത്, ദാഴ്‌സോന!
നാശം, കുരിശ്. പിന്നേം വഴി തെറ്റി.
ആരുമറിയണ്ട നമുക്ക് പെട്ടെന്ന് ആ ജംഗ്ഷനിലേക്ക് തിരിച്ചുപോണം.
ജംഗ്ഷനിൽ നിന്നു വേറെ വഴിയുണ്ടാകും.
മറ്റുള്ളവർ ഒക്കെ എവിടെപ്പോയാവോ.
ഇന്നെന്താ ദിവസം?
ജനുവരി 17. വ്യാഴാഴ്ച.
ഇനിയൊരിക്കലും ഒരു 1944 ജനുവരി 17, ഉണ്ടാകില്ലെന്ന് നിനക്കറിയാമോ?
ഒരിക്കലും ഉണ്ടാകില്ല.
നിർത്തീട്ട് വാടാ!
40 വർഷത്തിനുള്ളിൽ, ഇതിൽ പാതിയാളുകളും മരിച്ചു കുഴിയിലായിട്ടുണ്ടാകും.
ഹോ! വരാനല്ലേ പറഞ്ഞത്.
ഈ സ്കൂളിൽ ഞാൻ മാത്രമേ മരണത്തെപ്പറ്റി ചിന്തിക്കുന്നുള്ളു . വിശ്വസിക്കാൻ വയ്യ.
നിങ്ങൾ ഞങ്ങളുടെ തടവുകാരാണ്. ഞങ്ങടെ കൂടെവാ.
നിങ്ങളുടെ കൈ കെട്ടിയിടാൻ പോകുവാണേ...
രണ്ട് പേരുടെ കുറവുണ്ടല്ലോ! ദാ നിക്കുന്നു! അത് ക്വൊന്ദാൻ ആണല്ലോ!
മലയാളം പരിഭാഷകൾക്ക് സന്ദ൪ശിക്കുക www.malayalamsubtitles.org www.facebook.com/groups/MSONEsubs
വൗ!
ഞാൻ നിധി കണ്ടെത്തി. ഗ്രീൻസ് ജയിച്ചേ.
അവര് നിന്നെ പിടിച്ചില്ലേ?
ഉം, അവരെന്നെ മരത്തിൽ കെട്ടിയിട്ടു, പക്ഷെ ഞാൻ രക്ഷപ്പെട്ടു.
തെണ്ടികൾ!
ഞാൻ നിധി കണ്ടെത്തി. ഒറ്റക്ക്.
ഈ കാട്ടിൽ ചെന്നായ്ക്കൾ ഉണ്ടോ?
ദാ, ആ വഴി.
ഇടത്തോട്ടാ പോകേണ്ടത്. എനിക്കുറപ്പാ.
- അല്ല, വലത്തോട്ടാ. - ഇടത്തോട്ടാ പോകേണ്ടതെന്ന് പറഞ്ഞില്ലേ.
ആ പള്ളിയോട് ചേർന്നുള്ള വലിയ മതിലുള്ളതാ, അല്ലേ?
ആ എനിക്കറിയാം. ഞങ്ങൾ ബവേറിയക്കാർ കത്തോലിക്കരാ.
ഗുഡ് ഈവനിംഗ്, ഫാദർ. ഇവിടുത്തെ കുട്ടികൾ ആരെങ്കിലും മിസ്സിംഗ് ആണോ?
ഞങ്ങൾ എവിടെല്ലാം നോക്കി. നിന്റെ കുഞ്ഞുകളി നിർത്താറായില്ലേ, ജൂലിയാൻ!
അങ്ങനെ പറയരുത്. ഞാൻ നിധി കണ്ടെത്തിയല്ലോ.
പക്ഷെ പിന്നെ ആരെയും കണ്ടില്ല.
അത് സാരമില്ല, മോനേ.
എന്തുപറ്റി?
അവരെ ജർമൻകാർ അറസ്റ്റ് ചെയ്തു.
ജർമൻകാർക്ക് അവരുടെ
പുതപ്പുകൾ തിരിച്ചു കൊടുക്കാമോ?
വളരെ നന്ദി.
വൈകീട്ട് 8ന് ശേഷം കാട്ടിലിറങ്ങരുത്. കർഫ്യൂ ഉള്ള കാര്യം അറിയില്ലേ?
മനപ്പൂർവ്വമല്ലല്ലോ.
നീ കാരണം ഉണ്ടായ പുകില്!
ഞാൻ കാരണം നീയൊക്കെ ജയിച്ചു പോഴാ!
വാ. വേഗം.
ഒന്നടങ്ങിയിരിക്ക്.
ലഫാർ, പുറത്തുപോ!
ഭേദമായോടാ, പൊട്ടാ?
ജോസഫിന്റെ വക സമ്മാനം.
പിന്നെ, നിന്റമ്മേടെ കത്തും.
അത് നിന്റേം കൂടെ അമ്മയാ.
പക്ഷെ നീയല്ലേ അവരുടെ ഓമനക്കുട്ടി.
ഡാഡി അധികവും പുറത്ത്, ലിലെയിലാ. ധാരാളം പോക്കുവരവ് ഉണ്ടാകും.
- നീ എന്താ ഉദ്ദേശിച്ചത്? - പെണ്ണുങ്ങളെല്ലാം വെടികളാണെന്റെ ചങ്ങാതീ.
സോറി, സിസ്റ്റർ.
എന്തൊരു ഊളയാണ്!
- തുടച്ചു വൃത്തിയാക്കാൻ സമയമായി. - പിന്നേം?
ദിവസം മൂന്നു നേരം. നേരെ ഇരിക്ക്.
വാ തുറക്ക്.
നല്ലോണം തുറന്നേ. നാക്ക് താഴോട്ട് നീട്ട്.
ഇവിടെ ശ്രദ്ധിക്ക്‌! വായ് തുറക്ക്!
- ഇന്നലെ രാത്രി നീ പേടിച്ചോ? - ഇല്ലില്ല.
നീ കാട്ടുപന്നികളെ ഒക്കെ കണ്ടെന്ന് പറഞ്ഞുകേട്ടു.
- ഒരുപാടെണ്ണം ഉണ്ടായിരുന്നോ? - ഏതാണ്ട് അമ്പതോളം.
ആ ജർമൻകാരോ?
അവർ ശരിക്കും നിന്നെ വെടിവെച്ചോ?
- ആ! രണ്ടുമൂന്നു തവണ. - ഓ, പിന്നേ!
നല്ല ബുക്ക്.
ഏതാ?
ദ അറേബ്യൻ നൈറ്റ്‌സ്. എന്റെ ചേട്ടന്റെയാ.
- ഇത് മങ്കികൾ നിരോധിച്ചതാ. - എന്തിന്?
ഇതിൽ നല്ലോണം 'സംഭവം' ഉണ്ട്. ഞാൻ വേണേൽ കടം തരാം.
ഒഴിവുസമയം കഴിഞ്ഞു.
നമുക്കിപ്പോ മതപഠന ക്ലാസ്സുണ്ട്.
നാളെ കാണാം.
- മദർ മിഷേലിന് എന്റെ ഉമ്മ കൊടുക്കണേ. - ഓ, കൊടുക്കാം.
ദ അറേബ്യൻ നൈറ്റ്‌സ്.
നീ എന്ത് കൂതറയാ.
അതിന് വേദനിക്കുകയൊന്നുമില്ല.
ചത്തതല്ലേ.
ജോസഫിന്റെ വക സമ്മാനമാണ്.
വേണ്ട, നന്ദി. എനിക്ക് പറ്റേ' ഇഷ്ടമല്ല.
ഇന്നാ, കഴിച്ചോ.
വേണ്ടെന്ന് പറഞ്ഞില്ലേ. പറ്റേ' എനിക്ക് ഇഷ്ടമല്ല.
ഇത് പോർക്ക് ആയതുകൊണ്ടാണോ?
നീയെന്താ എപ്പോഴും ഇങ്ങനത്തെ വിഡ്ഢിച്ചോദ്യങ്ങൾ ചോദിക്കുന്നത്?
കാരണം, നിന്റെ പേര് കിപ്പൽസ്റ്റെയ്ൻ എന്നാണ്, ബൊനേ എന്നല്ല.
"കിപ്പൽസ്റ്റൈൻ" എന്നാണോ പറയുക അതോ "കിപ്പൽസ്റ്റീൻ" എന്നോ?
ബൊനേ, ഇപ്പൊ നിന്റെ ബെഡിലേക്ക് പോയില്ലെങ്കിൽ ഞാൻ റിപ്പോർട്ട് ചെയ്യും!
നീയും അടങ്ങി കിടന്നോണം.
- നിന്റെ അച്ഛനുമമ്മേം വരുന്നുണ്ടോ? - കുടുംബം മൊത്തം.
നീ ഡ്രെസ്സ് ചെയ്യുന്നില്ലേ? നിന്റെയാരും വരുന്നില്ലേ?
അതിന് നിനക്കെന്തു തേങ്ങയാണ്?
വരുന്നയാഴ്ച്ച സ്ഥൈര്യലേപനം സ്വീകരിക്കാൻ
പോകുന്ന കുഞ്ഞുങ്ങളോടാണ് പ്രധാനമായും എന്റെ ഇന്നത്തെ സന്ദേശം.
എന്റെ കുഞ്ഞുങ്ങളെ,
ഭിന്നതയുടെയും വെറുപ്പിന്റെയും കാലത്താണ് നമ്മൾ ജീവിക്കുന്നത്.
നുണകൾ പ്രചരിക്കുന്നു. ക്രൈസ്തവർ പരസ്പരം കൊല്ലുന്നു.
നമ്മെ നയിക്കേണ്ടവർ, പകരം വഞ്ചിക്കുന്നു.
നമ്മൾ സ്വാർത്ഥതയെയും നിസ്സംഗതയേയും എന്നത്തേക്കാളും സൂക്ഷിക്കേണ്ട സമയമാണ്.
നിങ്ങളെല്ലാം സമ്പന്ന കുടുംബങ്ങളിൽ നിന്നാണ്. ചിലർ അതിസമ്പന്നരും.
അനുഗ്രഹങ്ങൾ ഏറെ ലഭിച്ചതിനാൽ പരീക്ഷണങ്ങളും ഒരുപാട് ഉണ്ടാകും.
ബൈബിളിലെ സുപ്രധാന പാഠം ഓർക്കുക:
"ധനവാൻ ദൈവരാജ്യത്തിൽ കടക്കുന്നതിനെക്കാൾ എളുപ്പം
ഒട്ടകം സൂചിക്കുഴയിലൂടെ കടക്കുന്നതാണ്."
വി. യാക്കോബ് ഇങ്ങനെ അരുളി ചെയ്തു,
"പണക്കാരേ, നിങ്ങൾക്കു വരാനി​രി​ക്കുന്ന ദുരി​തങ്ങൾ ഓർത്ത്‌ ദുഃഖി​ച്ച്‌ കരയുക."
"നിങ്ങളുടെ സമ്പത്തു നശിച്ചുപോ​യി​രി​ക്കു​ന്നു; വസ്‌ത്രങ്ങൾ കീടങ്ങൾ തിന്നു​ന​ശി​പ്പി​ച്ചി​രി​ക്കു​ന്നു."
ലൗകികധനം ആത്മാക്കളെ ദുഷിപ്പിക്കുകയും ഹൃദയങ്ങളെ ചുരുക്കുകയും ചെയ്യുന്നു.
അത് മനുഷ്യരെ ധിക്കാരികളും, നീതിബോധമില്ലാത്തവരും,
അഹന്തയാൽ നിർദ്ദയരും ആക്കിത്തീർക്കുന്നു.
ധനവാൻ അഹന്തയോടെ വിരുന്നുണ്ണുമ്പോൾ
ഒന്നുമില്ലാത്തവന് ഉണ്ടാകുന്ന അമർഷം ഞാൻ മനസ്സിലാക്കുന്നു.
കുറിക്ക് കൊണ്ടല്ലോ.
നിങ്ങളെ ഭയപ്പെടുത്തിയതല്ല.
ദീനാനുകമ്പ ക്രൈസ്തവന്റെ പ്രഥമമായ കർത്തവ്യമാണെന്ന് ഓർമ്മിപ്പിച്ചെന്നുമാത്രം.
ഇന്നത്തെ ഇടയലേഖനത്തിൽ വി. പൗലോസ് നമ്മോട് പറയുന്നു,
"സഹോദങ്ങളെ, ബുദ്ധിമാന്മാരെന്ന് നിങ്ങൾ സ്വയം നടിക്കരുത്.
തിന്‍മയ്ക്കു പകരം തിന്‍മ ചെയ്യരുത്.
നിന്റെ ശത്രുവിനു വിശക്കുന്നെങ്കിൽ ഭക്ഷിക്കാനും
ദാഹിക്കുന്നെങ്കിൽ കുടിക്കാനും കൊടുക്കുക."
നമുക്ക്, വിശക്കുന്നവനായും ക്ലേശിക്കുന്നവനായും,
അടിച്ചമർത്തപ്പെട്ടവനായും പ്രാർത്ഥിക്കാം.
നമുക്ക് ബലിയാടിനായും
അവരുടെ ആരാച്ചാറിനായും ഒരുപോലെ പ്രാർത്ഥിക്കാം.
- നീ പരിപാടി നടത്താറുണ്ടോ? - ഇപ്പോഴില്ല.
അതിന് ഇനിയും പ്രാക്ടീസ് വേണം.
കരിയർ തുടങ്ങിക്കിട്ടാനാണ് പാട്.
അത് ദുവായ്യേയുടെ പട്ടിയാണ്.
- അത് നിന്നെ കടിക്കും. - അവൻ കടിക്കുകയൊന്നുമില്ല.
ഓൺ ഗാർഡ്, മോനേ.
സഹായിക്കാൻ വരിനെടാ! ഈ ദൈവനിഷേധിയെ പിടിച്ചോ!
നീ ശരിക്കും സ്വൈര്യക്കേടാണല്ലോ.
മാറ്, ജൂലിയൻ!
ജൂലിയൻ, നിനക്ക് ഭ്രാന്തായോ!
നിന്റെ പുതിയ സ്യൂട്ട്.
റെസ്റ്റോറന്റിൽ ഉള്ളവരൊക്കെ എന്തു പറയും?
എന്തിന്റെ കേടാ പിള്ളേരെ? ഇത് തമാശയാണെന്നാണോ വിചാരം?
ഭക്ഷണം നന്നായില്ലേ, മി. മെയെർ?
താങ്ക് യൂ. മുയലിറച്ചി തരക്കേടില്ലായിരുന്നു.
മിസ്സിസ് ക്വൊന്ദാൻ, നിങ്ങളുടെ ടേബിൾ ഇവിടെയാണ്.
ഫ്രാൻസ്വാ, അവിടെ ഇരുന്നോ. ജൂലിയൻ ഇവിടെ.
- കുറച്ചുനാളായല്ലോ കണ്ടിട്ട്? - അവധി അല്ലാരുന്നോ.
ഇവിടെ മീൻ എന്താണുള്ളത്?
മീൻ കിട്ടിയിട്ട് നാളുകളായി, മദാം.
എങ്കിൽ മുയലിറച്ചി ആയ്ക്കോട്ടെ. ഒരു പ്ലേറ്റിന് കൂപ്പണിന്റെ പകുതിയേ ആകു.
മുയലാണോ പൂച്ചയാണോ?
മുയൽ, സർ. മൊരിച്ച ഉരുളക്കിഴങ്ങും കൂടി.
- ബട്ടറിലോ? - മർഗ്ഗറിൻ.
അതിന് കൂപ്പൺ വേണ്ട.
ശരി. ഞങ്ങൾക്കൊരു മുയലും, ഒരു ബോട്ടിൽ ബോർദോയും തരൂ.
ഇവിടെ മൊത്തം ജർമൻകാരാ.
ഞാൻ കരുതിയിരുന്നത് അവരെല്ലാം റഷ്യൻ അതിർത്തിയിൽ ആണെന്നാ
അവർ അമ്മേ ശ്രദ്ധിക്കുന്നുണ്ട്.
നിന്റെ അച്ഛനും അമ്മേം വരില്ലേ?
പാവം കുട്ടി.
പപ്പയെവിടെ?
- വരുമെന്ന് പറഞ്ഞിരുന്നു. - പക്ഷെ പറ്റിയില്ല. പ്ലാന്റിൽ പ്രശ്നങ്ങളുണ്ട്.
എപ്പോഴാ ഇല്ലാത്തെ!?
പാവം നിന്റെ പപ്പ, ഒരുപാട് പ്രശ്നങ്ങൾക്കിടയിലാണ്.
- ഇപ്പോഴും പപ്പാ പെതാന് സപ്പോർട്ടാണോ? - അതിനിപ്പോ ആരാ അങ്ങേർക്ക് പിന്തുണ.
നീ കാട്ടിൽ പോയപ്പോ പറ്റിയതൊക്കെ ഞാനറിഞ്ഞു. ഫാദർ ഷോണിനോട് നല്ല രണ്ട് വർത്തമാനം പറഞ്ഞിട്ടുണ്ട്.
ഈ കൊടുംതണുപ്പത്ത് ഇത്തരം ഗെയിമുകൾ ഒക്കെ അസംബന്ധമാണ്.
നിന്നെയെനിക്ക് നഷ്ടപ്പെട്ടേനെ, എന്റെ പൊന്നുമോനെ.
- തോക്കെങ്ങാനും പൊട്ടിയിരുന്നെങ്കിൽ! - ചെക്കൻ ഒരാൺകുട്ടി ആകട്ടെന്നെ!
ഇതുതന്നെയാണ് ഫാദർ ഷോണും പറഞ്ഞത്.
ഞാൻ കാര്യമായി പറഞ്ഞതാ!
- എന്റെകൂടെ കാട്ടിൽ ഇവനുമുണ്ടായിരുന്നു. - ഓ, അത് നീയായിരുന്നല്ലേ?
നീ ലിയോണിൽ നിന്നാരിക്കുമല്ലോ?
ഷില്ലേ എന്ന പേര് ലിയോണിലെ ആണ്. വസ്ത്ര വ്യാപാരികളുടെ കേന്ദ്രമാണ്.
അവന്റെ പേര് ബൊനേ എന്നാ, ഷില്ലേ എന്നല്ല.
ആ ശരിയാ .
എങ്കിൽ ഇവൻ മാഴ്‌സെയിൽ നിന്നായിരിക്കും.
എനിക്കവിടെ ഒരു ബൊനേയെ അറിയാം, ദുപെറോൻ കുടുംബത്തിന്റെ കസിൻ ആണ്. നിന്റെ അമ്മയോ മറ്റോ ആണോ?
ഓ, കഷ്ടം.
ഇവന്റെ പപ്പ ഒരു അക്കൗണ്ടന്റ് ആണ്.
ആണോ?
നിങ്ങളുടെ രേഖകൾ കാണിക്കൂ.
സർ, താങ്കളുടെ രേഖകൾ?
നിങ്ങൾക്ക് കണ്ണ് കണ്ടൂടെ?
ഇവിടെ ജൂതന്മാർക്ക് പ്രവേശനമില്ല.
ഇവരെന്തിനാ വെറുതെ ആളുകളെ ശല്യം ചെയ്യുന്നത് ?
അദ്ദേഹം ഒരു മാന്യനാണെന്ന് കണ്ടാലേ അറിയാല്ലോ.
കഴിഞ്ഞ 20 വർഷമായി മി. മെയെർ ഇവിടുത്തെ സ്ഥിരം കസ്റ്റമർ ആണ്.
- എനിക്കദ്ദേഹത്തെ ചുമ്മാ പുറത്താക്കാനാവില്ല. - വാ മൂടെടോ!
എനിക്ക് തന്റെ ലൈസൻസ് റദ്ദ് ചെയ്യാനാകും.
കരിങ്കാലികൾ.
മിണ്ടാതിരി, ഫ്രാൻസ്വാ.
നീയാണോ അത് പറഞ്ഞത്?
അവൻ കുട്ടിയല്ലേ. അതിന്റെ ഗൗരവം അവനറിയില്ല.
ഞങ്ങൾ ഫ്രാൻസിനെ സേവിക്കുകയാണ്, ഇവൻ ഞങ്ങളെ അപമാനിച്ചു.
ഒന്നു പോയി തരുമോ!
ഇതെന്ത് തോന്നിവാസമാണ്. നിങ്ങൾക്ക് നാണമില്ലേ?
എന്തിന്?
അയാളെ വെറുതെ വിടൂ.
അവർ ചെയ്തതാണ് ശരി. ജൂതന്മാരെ മോസ്‌കോയിൽ അയക്കണം!
മര്യാദക്ക് സ്ഥലം കാലിയാക്ക്!
മനസ്സിലായില്ലേ? ഇറങ്ങിപ്പോടോ ഇവിടുന്ന്!
നമ്മൾ ഇനിയും കാണും.
നീ എന്തു പറഞ്ഞാലും കൊള്ളാം, അവരിൽ നല്ലവരും ഉണ്ട്.
അയാൾ നിങ്ങടെ മുന്നിൽ ഷൈൻ ചെയ്തതാണ്.
നമ്മൾ ജൂതന്മാർ അല്ലേ?
- അതുംകൂടിയേ വേണ്ടുള്ളൂ! - റെയ്നാഷ്‌ ആന്റി ജൂതയല്ലേ?
- അവർ അൽസസുകാരിയാണ്. - അൽസസിലും ജൂതന്മാർ ഉണ്ടാകില്ലേ.
നിർത്തുന്നുണ്ടോ നീ! ആന്റിയൊക്കെ ദൈവഭയമുള്ള കത്തോലിക്കരാണ്.
അവരെങ്ങാനും കേട്ടിരുന്നെങ്കിൽ!
ഒരു കാര്യം പറഞ്ഞേക്കാം, എനിക്ക് ജൂതരോട് ഒരെതിർപ്പുമില്ല.
ആ ലിയോൻ ബ്ലം ഒഴികെ. അവനെ അവർ തൂക്കിക്കൊന്നോട്ടെ.
ജൂലിയൻ, നേരെയിരിക്ക്.
നിന്റെ ഫ്രണ്ട് മിടുക്കനാ. പക്ഷേ, അവൻ അധികം മിണ്ടില്ല അല്ലേ.
അവന്, അവന്റേതായ കാരണങ്ങളുണ്ട്.
- അപ്പോ മണ്ടനായിട്ടല്ല! - ഒരിക്കലുമല്ല.
ഫ്രാൻസ്വാ എവിടെ? അവനെന്ത് ചെയ്യുവാ?
അവനെപ്പോഴും ജർമൻകാരെ വഴിതെറ്റിച്ചു വിടും.
നല്ല ബുദ്ധി!
- ഞാൻ പ്രതിരോധസേനയിൽ ചേർന്നാലോ? - അസംബന്ധം. ആദ്യം പഠിത്തം മുഴുവനാക്ക്.
ചില കാര്യങ്ങൾക്ക് സ്കൂളിനെക്കാൾ പ്രാധാന്യമുണ്ട്.
ജൂലിയന് ഒരു മങ്കി ആവണമെന്നാണ്.
മങ്കി അല്ല. കോംഗോയിൽ മിഷനറി.
ആ പൊട്ടവാക്ക് പറയാതെ. അത് വളരെ മോശമാണ്.
നിങ്ങൾ ആ പാവം പുരോഹിതന്മാരോട് നന്ദിയുള്ളവരായിരിക്കണം, കാരണം...
"...അവരെത്ര കഷ്ടപ്പെട്ടാ നിങ്ങളെ പഠിപ്പിക്കുന്നത്."
അതുതന്നെ!
നീ എന്തൊരു ശല്യമാണ്. എന്നെയൊന്ന് വെറുതെവിട്.
ഫെർനാന്ദെ!
നിനക്കവളെ അറിയാമോ?
ജൂലിയൻ, ശരിക്കും നിനക്ക് ഒരു പുരോഹിതൻ ആവാൻ ആഗ്രഹമുണ്ടോ?
- എന്നെ വിടാതിരിക്കുമോ? - ഒരിക്കലുമില്ല.
അതിൽ നിന്റെ പപ്പക്കും എനിക്കും അഭിമാനമേയുള്ളൂ.
പക്ഷെ നിനക്ക്, മുത്തശ്ശനെ പോലെ എഞ്ചിനീയർ ആവണ്ടേ?
വിഷമിക്കേണ്ട.
പെമ്പിള്ളേർക്ക് വേണ്ടി അവൻ സഭ ഉപേക്ഷിക്കും. ഇവൻ റോമിയോ അല്ലേ, ജോസഫിനെപ്പോലെ.
ലവിറോണിന്റെ പെങ്ങൾ ഒരു കിടു ആണല്ലോ.
ഞാനൊന്ന് അവളോടുപോയി സംസാരിക്കട്ടെ.
ഇനിയെനിക്ക് നിന്നെ ഉമ്മവെക്കാൻ പറ്റില്ലേ?
നോക്കിക്കേ. നിനക്കൊരു കുഞ്ഞുമീശ വന്നല്ലോ.
പാരീസിലേക്ക് ഞാനും കൂടെവന്നോട്ടെ? പപ്പ അറിയില്ല.
നിന്റെ ലഞ്ച് അടിപൊളി ആയിരുന്നോ?
നിന്റെ അമ്മ നല്ലൊരമ്മയാ. എന്ത് വേഗത്തിലാ സംസാരം!
അവർക്ക് വട്ടാണ്.
നിനക്കവരെ വീണ്ടും ഉടനെ കാണാല്ലോ.
ഇതെങ്ങനെയാ ചുറ്റേണ്ടത് എന്നെനിക്ക് അറിയാം.
കഴിഞ്ഞ തവണത്തെപ്പോലെ അത് പൊട്ടും കേട്ടോ.
ഏയ്, ഇല്ലില്ല.
നിന്റെ ജാം അടിപൊളിയാ.
- അദ്രിയാന ഉണ്ടാക്കിയതാ. - നിന്റെ പെങ്ങളാണോ?
അല്ല, വീട്ടിലെ കുക്ക് ആണ്.
എന്താ ഇത്ര തമാശ? നിങ്ങടെ വീട്ടിൽ കുക്കില്ലേ?
- നീ സ്ഥിരം പുറത്തൂന്നാണോ കഴിക്കുക? - അല്ല. എന്റെ മമ്മ സൂപ്പർ കുക്കാണ്.
- നീ എന്റെ ജാമാ കഴിക്കുന്നത്. - നിർത്തിക്കേ.
ഒന്ന് മാറിൻ, ചങ്ങാതിമാരെ.
ഞങ്ങൾ റെഡി.
ദയവായി ലൈറ്റുകൾ ഓഫ് ചെയ്യൂ.
ആ തടിച്ചി വഴുതിവീഴാൻ പോകുവാ.
കണ്ടിട്ട് മിസ്സിസ് പെറിന്റെ പോലുണ്ട്.
അവൾ സുന്ദരിയാണ്.
അവൻ പ്രണയത്തിലാണ്.
അവളും അവനെ പ്രണയിക്കുന്നു.
നാശം!
എഴുന്നേൽക്കാൻ സമയമായി.
ക്വൊന്ദാൻ ബെഡ്ഡിൽ മുള്ളിയേ!
ഇനിയും കഴിഞ്ഞില്ലേ?
ഒരിക്കലും തെറ്റില്ല.
ഞാനൊരു ഗംഭീര സ്വപ്നം കാണും.
എനിക്ക് മൂത്രമൊഴിക്കണമെന്ന് തോന്നും. ഞാനെന്റെ സിപ്പ് തുറക്കുന്നു. എല്ലാം കൃത്യം.
പിന്നെ ഞാൻ ഉണരുമ്പോൾ കിടക്കുന്നത് മൂത്രത്തിലാണ്.
തമാശയല്ല,..
ശ്രമിച്ച് നോക്ക്, പേടിക്കുകയൊന്നും വേണ്ട.
നടക്ക്‌. നിന്റെ തല നേരെപിടിക്ക്.
ഒന്നൂടെ നോക്കാം.
- കിടക്കേൽ മുള്ളി. - സഗാർദ്, നിനക്ക് നല്ലോണം കിട്ടും.
എടാ നശിച്ച കള്ളാ!
നിങ്ങളാണ് കള്ളി!
അവിടെ നിൽക്കെടാ, കള്ളാ!
ഫാദർ മൈക്കൽ, ഇവൻ പന്നിക്കൊഴുപ്പ് മോഷ്ടിക്കുന്നത് ഞാൻ കയ്യോടെപിടിച്ചു!
വിൽക്കാൻ വേണ്ടി അവന്റെ ബാഗിൽ ഇടുന്നത് ഞാൻ കണ്ടു.
കുട്ടികളുടെ മുന്നിൽവച്ച് അരുത്, മിസ്സിസ് പെറിൻ!
- ഇവൻ കട്ടിരുന്നെന്ന് ഞാൻ പറഞ്ഞതാ. - കള്ളം പറയരുത് തള്ളേ!
അവരാണ് കള്ളി! അവർ നുണച്ചിയാണ്!
അടുക്കളയിലേക്ക് പോകൂ.
ആ വിഡ്ഢിയോട് ഞാൻ പറഞ്ഞതാ, പിടിക്കപ്പെടുമെന്ന്.
നമ്മുടെ സാധനങ്ങൾ ജോസഫ് കരിഞ്ചന്തയിൽ വിൽക്കാറുണ്ടായിരുന്നു.
മിസ്സിസ് പെറിൻ നേരത്തേ പറയണമായിരുന്നു. ചിലപ്പോ അവരും അറിഞ്ഞുകൊണ്ടായിരിക്കാം.
പക്ഷേ, അതുമാത്രമല്ല.
ഇതവന്റെ ലോക്കറിൽ നിന്നും കിട്ടിയതാണ്. മറ്റ് ആഹാരസാധനങ്ങൾ.
നിങ്ങൾ ഏഴാളുകളുടെ പേരാണ് അവൻ പറഞ്ഞത്.
ആരുടെ പാറ്റേ' ആണിത്?
എന്റേത്.
- ഈ ജാമോ? - എന്റെ.
നിങ്ങളൊക്കെ ഇപ്പൊ ആരാണെന്ന് അറിയാമോ?
ജോസഫിനെപ്പോലെ ഒരു കള്ളൻ.
ഞാൻ കട്ടിട്ടില്ല. ആ ജാം എന്റേതുതന്നെ ആയിരുന്നു.
നീ അത് പങ്കുവെക്കേണ്ടിയിരുന്നു.
സ്വാതന്ത്ര്യം നേരായ രീതിയിൽ പ്രയോഗിക്കുവാൻ കൂടി പഠിപ്പിക്കുന്നതാകണം,
യഥാർത്ഥ വിദ്യാഭ്യാസം എന്ന് ഞാൻ വിശ്വസിക്കുന്നു.
എന്നിട്ട് സംഭവിക്കുന്നത് ഇതാണ്!
നിങ്ങളോടെനിക്ക് ദേഷ്യം തോന്നുന്നു. കരിഞ്ചന്തയേക്കാൾ ഞാൻ വെറുക്കുന്ന ഒന്നില്ല.
എപ്പോഴും പണം തന്നെ!
ഇത് പണത്തിന് വേണ്ടിയായിരുന്നില്ല. ഞങ്ങൾ കൈമാറ്റം നടത്തിയെന്നേയുള്ളൂ.
എന്തിനുവേണ്ടി?
സിഗരറ്റ്.
ക്വൊന്ദാൻ, നിന്റെ അച്ഛനമ്മമാരെ ഓർത്താണ്, ഇല്ലേൽ ഇപ്പൊ പുറത്താക്കിയേനെ,
നിന്നെയും നിന്റെ അനിയനെയും.
നീതിയല്ലെങ്കിൽപ്പോലും, എനിക്ക് ജോസഫിനെ പുറത്താക്കിയേ തീരൂ.
ഈസ്റ്റർ വരെ നിങ്ങളെല്ലാവരും സ്കൂളിൽ കടുത്ത നിയന്ത്രണത്തിലായിരിക്കും.
ഇപ്പോ ക്ലാസ്സിലേക്ക് പൊയ്ക്കോളൂ.
ഞാനിനി എങ്ങോട്ട് പോകും? എനിക്ക് ഉറങ്ങാൻപോലും സ്ഥലമില്ല.
ക്ലാസ്സിലേക്ക് പോകൂ.
പോയി മാനേജറെ കാണൂ. നിനക്ക് ഒരുമാസത്തെ ശമ്പളം തരും.
എന്റേതല്ലാത്ത കുറ്റത്തിനാണ് എനിക്കിത് കിട്ടിയത്. ഇത് നീതിയല്ല.
വാ, ജോസഫ്.
- നിങ്ങൾ ഇവിടെയെന്താ ചെയ്യുന്നത്? - കൊയർ പ്രാക്ടീസ്.
ഞായറാഴ്ചത്തേക്കുള്ള പൂക്കൾ ഒരുക്കാൻ നിങ്ങൾ രണ്ടുപേരും എന്നെ സഹായിക്ക്.
നമുക്ക് ഇവിടുന്ന് തുടങ്ങാം "കർത്താവേ, അങ്ങയിൽ..."
ബൊനേ വന്നിട്ടില്ലേ?
- ഇല്ല, മിസ്സ്. അവൻ ആശുപത്രിയിലാ. - അതെയോ?
എളുപ്പമാണന്നേ. ഇടതുകൈകൊണ്ട് ഇങ്ങനെ ചെയ്യൂ.
നമ്മൾ ഷെൽട്ടറിലേക്ക് പോകുന്നതാവും നല്ലത്.
എല്ലാരും ഷെൽട്ടറിലേക്ക്, വേഗം!
നമ്മളില്ലാത്തത് അവരറിയില്ല. അവർ എണ്ണാറൊന്നുമില്ല.
അമേരിക്കക്കാർ വേഗം ഒന്ന് വന്നാൽ മതിയാരുന്നു.
യുദ്ധം കഴിഞ്ഞാലും നീ ഈ സ്കൂളിൽ തന്നെ ആയിരിക്കുമോ?
എനിക്കറിയില്ല. സംശയമാണ്.
നിനക്ക് പേടിയുണ്ടോ?
എല്ലായ്പ്പോഴും.
നീ അദ്ദേഹത്തെ കണ്ടിട്ട് എത്ര കാലമായി?
എന്റെ അച്ഛനെയോ? ഏതാണ്ട് രണ്ടു വർഷം.
എന്റെ പപ്പയെ ഞാനും കാണാറില്ല.
നീയിവിടെ എന്താ ചെയ്യുന്നത്, ജോസഫ്?
ഞാൻ ചില സാധനങ്ങൾ മറന്നു.
നിനക്കെന്താ പരിപാടി?
"നീയല്ലാതെ മറ്റൊരാളുടേതാവാൻ, എനിക്കാവുമോ, ചെറുക്കാ?
അവൾ തിടുക്കത്തിൽ മുഖപടമഴിക്കുകയും വസ്ത്രങ്ങൾ ഊരിക്കളയുകയും ചെയ്ത്
പിറന്നപടി നഗ്നയായി പ്രത്യക്ഷയായി.
അവളെ വഹിച്ച ഉദരത്തിന് നല്ലത് വരട്ടെ .
രാജകുമാരി നനുത്ത പട്ടുവസ്ത്രം പോലെ വെളുത്തതും മൃദുലവുമായിരുന്നു.
അവളിൽ നിന്നും കുന്തിരിക്കത്തിന്റെ സുഗന്ധം പടർന്നു..
അവനവളെ അവന്റെ കൈകളിൽ കോരിയെടുത്തു,
അവളുടെ അഗാധങ്ങളിൽ തിരഞ്ഞപ്പോൾ അവൾ ഒരു കന്യകാരത്നം എന്ന് കണ്ടു.
അവന്റെ കൈകൾ അവളുടെ കഴുത്തിലും മൃദുലമേനിയിലും സമൃദ്ധമായ
കേശഭാരത്തിലും അലഞ്ഞുനടന്നു.
അവൾ പൂർണ്ണമനസ്സോടെ തന്നെത്തന്നെ കാഴ്ചവെച്ചു.
അവൾക്ക് അറബിയുടെ സർപ്പസൗന്ദര്യവും എത്യോപ്യൻസുന്ദരിയുടെ വികാരതീവ്രതയും,
ഫ്രഞ്ച് സുന്ദരിയുടെ നിഷ്കളങ്കതയും, ഇന്ത്യക്കാരിയുടെ കലാ നൈപുണ്യവും,
യെമനിപെൺകിടാവിന്റെ ലജ്ജയും,
ഒരു ചീനൻ സുന്ദരിയുടെ ഇടുങ്ങിയ പ്രവേശനമാർഗ്ഗവും ആയിരുന്നു.
അവർ അതിഗാഢമായി പുണർന്നും,
ഏറ്റവും വന്യമായ രതിക്രീഡയിൽ ഏർപ്പെട്ടും,
വികാരതീക്ഷ്ണമായി പുളഞ്ഞും, ഒടുക്കം തളർന്നും
അമോദം മധുപാനം ചെയ്തും പരസ്പരം കരവലയത്തിലമർന്ന് ഉറങ്ങി.
ശുഭം -"
റഷ്യക്കാർ ഉക്രൈൻ കടന്നാക്രമിച്ചിരിക്കുന്നു.
കീവിന് പടിഞ്ഞാറ് 60 മൈൽ ദൂരം ജർമൻകാരെ തുരത്തിയതായി
ബ്രിട്ടീഷ് റേഡിയോ അവകാശപ്പെടുന്നു.
എന്നാൽ കനത്ത തിരിച്ചടി നൽകിയെന്നാണ്
പാരീസ് റേഡിയോ പറയുന്നത്.
സത്യം ഇതിന് ഇടയിലെവിടെയോ ആയിരിക്കാനാണ് സാധ്യത.
ജർമൻ നുണകളാണ് പാരീസ് റേഡിയോ പറയുന്നത്
അതേസമയം, ഇറ്റലിയിൽ,
അമേരിക്കയേയും ബ്രിട്ടനേയും മോണ്ടെ കസീനോയിൽ തളച്ചു.
എല്ലാരും നോട്ടുബുക്ക് എടുക്കൂ, ഒരു ആൽജിബ്ര പ്രോബ്ലെം ചെയ്യാം.
നമ്മൾ രണ്ട് മോണോമിയലുകളെ ഗുണിക്കാൻ പോകുകയാണ്.
ഞാനൊന്ന് പുറത്തുപൊക്കോട്ടെ, സർ? ഇതാ സൂപ്പ് കാരണമാ.
നിനക്കിത് സ്ഥിരമല്ലേ, സഗാർദ്. പോയി വാ.
ഡോ. മുള്ളർ. ഗസ്റ്റപ്പോ. (ഹിറ്റ്ലറുടെ രഹസ്യ പൊലീസ് )
നിങ്ങളിൽ ആരാണ് ഷോൺ കിപ്പൽസ്റ്റൈൻ?
പറയൂ.
ഈ ക്ലാസ്സിൽ അങ്ങനെ പേരുള്ള ആരുമില്ല.
പോകാം.
ആ പയ്യൻ ഫ്രഞ്ചുകാരൻ അല്ലായിരുന്നു.
അവൻ ഒരു ജൂതനാണ്.
അവനെ ഒളിപ്പിച്ചതിലൂടെ നിങ്ങളുടെ പ്രിൻസിപ്പൽ ചെയ്തത് ഗുരുതരമായ തെറ്റാണ്.
സ്കൂൾ അടച്ചുപൂട്ടിയിരിക്കുന്നു.
2 മണിക്കൂറുകൊണ്ട് ബാഗ് പാക്ക് ചെയ്ത് മുറ്റത്ത് വരിയായി നിൽക്കണം.
ബൊനേ ജൂതനായിരുന്നോ?
സമാധാനമായിരിക്കൂ, കുട്ടികളെ.
ബഹളമുണ്ടാക്കാതെ ഞാൻ പറയുന്നത് ശ്രദ്ധിക്കൂ, കുട്ടികളേ.
അവർ ഫാദർ ഷോണിനെ അറസ്റ്റ് ചെയ്‌തിരിക്കുന്നു.
നമ്മളെപ്പറ്റി ആരോ പരാതിപ്പെട്ടതായിരിക്കണം.
ബൊനേയോ?
ബൊനേയും, ദുപ്രേയും ലഫാറും ജൂതരാണ്.
അവരുടെ ജീവിതം അപകടത്തിലായതിനാലാണ് ഫാ. ഷോൺ അവരെയിവിടെ പ്രവേശിപ്പിച്ചത്.
വേഗം ഡോർമിറ്ററിയിൽ പോയി സമാധാനമായി എല്ലാം പായ്ക്ക് ചെയ്യൂ.
ആദ്യം നമുക്ക് ഫാ. ഷോണിനും, നിങ്ങളുടെ സുഹൃത്തുക്കൾക്കുംവേണ്ടി പ്രാർത്ഥിക്കാം.
സ്വർഗ്ഗസ്ഥനായ പിതാവേ...
നീഗുസ്‌ സ്ഥലം വിട്ടു.
അവർക്ക് നീഗുസിനെ കിട്ടിയില്ല.
അവർ അവനെയും മോറോയെയും തിരയുന്നുണ്ട്. ഫാദറിന്റെ കയ്യിൽ ലഘുലേഖകളുണ്ടായിരുന്നു.
റെഡിയായിക്കഴിഞ്ഞാൽ, ഡൈനിങ് ഹാളിലേക്ക് പൊയ്ക്കോളൂ.
ക്വൊന്ദാൻ, ലെവിരോണിന്റെ ബാഗുംകൂടി ക്ലിനിക്കിലേക്ക് എടുത്തോളൂ. വേഗമാട്ടെ!
ഞാൻ സഹായിക്കണോ?
വിഷമിക്കണ്ട. അവരെന്തായാലും എന്നെ പിടികൂടുമായിരുന്നു.
നീഗുസ് കടന്നുകളഞ്ഞു.
എനിക്കറിയാം.
ഇതെടുത്തോ. ഞാനിതെല്ലാം വായിച്ചതാ.
അറേബ്യൻ നൈറ്റ്‌സ് നിനക്ക് വേണോ?
- നിനക്കെന്താ ഇവിടെ പണി? - ഞാനിവന്റെ ബാഗ് കൊണ്ടുവന്നതാ.
നീ എഴുന്നേൽക്കാറായോ?
നിനക്കിപ്പോ എന്താ വേണ്ടത്?
ഞങ്ങൾക്കിവിടെ നിക്കാൻ പറ്റില്ല. അവർ മച്ചിന്റെമേലെ തിരയുകയാ.
സിസ്റ്റർ, അവനൊരു തെർമോമീറ്റർ വച്ചുകൊടുക്കൂ!
വേഗം!
നീ ഞങ്ങളെയെല്ലാം അറസ്റ്റ് ചെയ്യിക്കും!
ഒരു ജൂതൻ ഇവിടുണ്ട്. അതെനിക്ക് ഉറപ്പാണ്.
ഞങ്ങളാരെയും കണ്ടില്ല.
നീ, ഇവിടെ വാ.
നിന്റെ പാന്റ്സ് അഴിക്ക്. പെട്ടെന്ന്!
എന്തുപറ്റി?
- ഇവരാ പറഞ്ഞത്. - പുറത്തുപോ!
ഞാൻ റൂഫിന്റെ മേലേക്ക് പോവുകയാ. ഗുഡ്‌ബൈ, ജൂലിയൻ.
അവൻ എന്റെ ഫ്രണ്ടാണ് .
നിനക്കെന്താ അവരുമായി ഇടപാട്?
ഇന്നാ.
നിനക്ക്‌സന്തോഷമായില്ലേ? ഒരു വെക്കേഷൻ കിട്ടിയല്ലോ.
നീ പുകവലിക്കില്ലേ?
അവരെപ്പറ്റിയോർത്ത് വിഷമിക്കണ്ട. അവർ വെറും ജൂതന്മാരാ.
നിനക്ക് ബൊനേയെ അത്രയ്ക്ക് ഇഷ്ടമായിരുന്നോ?
ഒരുപാട് പുണ്യവാൻ ചമയല്ലേ! കുറ്റം നിങ്ങടെയൊക്കെ തന്നെയാ!
നിങ്ങളുമായുള്ള ഇടപാട് കാരണമാ എന്നെ പുറത്താക്കിയത്.
എന്നെക്കാൾ കൂടുതൽ മിസ്സിസ് പെറിൻ കട്ടിട്ടുണ്ട്.
മതി പുണ്യവാൻ ചമഞ്ഞത്!
ഒരു യുദ്ധമാണ് നടക്കുന്നത്, കുട്ടാ.
നിങ്ങളിൽ ജൂതന്മാർ ആരെങ്കിലും ഉണ്ടോ?
പറയൂ!
നീയോ? നീ ജൂതനല്ലെന്ന് ഉറപ്പാണോ?
നിന്റെ പേര്?
പിയർ ദെ ലാ റോസിരാ.
പോയി മതിലിന്റെ നേരെ നിൽക്ക്.
അവർ നമ്മളെയും അറസ്റ്റ്‌ ചെയ്യുമോ?
നമ്മൾ ഒന്നും ചെയ്തിട്ടില്ലല്ലോ.
ഞങ്ങൾ ചാപ്പലിൽ ആയിരുന്നു.
കുമ്പസാരിക്കാൻ വന്നതാ.
ആ സൈനികൻ സ്വന്തം ഡ്യൂട്ടിയാണ് ചെയ്തത്.
ഒരാളെയും വിടരുത് എന്നായിരുന്നു അവനുള്ള കല്പന.
ജർമൻ സൈനികന്റെ കരുത്ത് അവന്റെ അച്ചടക്കമാണ്.
നിങ്ങൾ ഫ്രഞ്ചുകാർക്ക് ഇല്ലാത്തതും അതാണ് : അച്ചടക്കം
ഞങ്ങൾ നിങ്ങളുടെ ശത്രുക്കളല്ല.
ഫ്രാൻസിൽ നിന്നും ജൂതരെയും വിദേശികളെയും ഒഴിവാക്കാൻ നിങ്ങൾ ഞങ്ങളെ സഹായിക്കണം.
ഗുഡ്-ബൈ, ഫാദർ.
ഗുഡ്-ബൈ, ചിൽഡ്രൻ. നമുക്ക് വീണ്ടും കാണാം.
ബൊനേയും, നീഗുസും, ദുപ്രേയും
ഓഷ്വിറ്റ്‌സിൽ വെച്ച് മരിച്ചു.
ഫാ. ഷോൺ മൗതൗസ്സനിലെ ക്യാമ്പിൽ വെച്ചു മരിച്ചു.
1944 ഒക്ടോബറിൽ, സ്കൂൾ വീണ്ടും തുറന്നു.
നാല്പതിലേറെ വർഷങ്ങൾ കഴിഞ്ഞിരിക്കുന്നു,
പക്ഷെ ആ ജനുവരിയിലെ പ്രഭാതത്തിലെ ഓരോ നിമിഷവും എന്റെ മരണം വരെ ഞാനോർക്കും.
പരിഭാഷ : സിനിഫൈൽ, അഖില പ്രേമചന്ദ്രൻ
മലയാളം സബ്ടൈറ്റിലുകൾക്ക് സന്ദർശിക്കുക www.malayalamsubtitles.org